NM i karaoke

NM i karaoke er en norsk nasjonal konkurranse i karaoke. Vinnerne går til VM i karaoke, som arrangeres av det finske selskapet KWC.

 Vinnere 
+ÅrByStedVinnerFinalejury1996 BergenTherese «Tezz» Karlsen, Lillehammer2002FredrikstadOscarChristine Aas Hals, NordkjosbotnArne Bendiksen, Arild Rønsen og Roar Edvardsen2003Røde MølleMarianne Furberg, FredrikstadKai Robert Johansen og Roar Edvardsen2006NotoddenBellmanKim Rune Hagen, Telemark
Anett Lunde, Østfold2012 OsloBrightonSonja Storli, Oslo2014Oslo konserthusGlenn-Magne Elvik, Akershus
Sara Elise Forsell, ØstfoldKristian Lysebråte, Kjetil Tefke, Thomas Nordin (fra Solid Base) og Henning Fladberg2015BergenZachenLars Martin Aasgård, Rogaland
Stine Fredriksen, Nordland2017SandvikaBaracoaTom Are Ødelien, Bergen
Ahlma Flordeliz, KleppStig Moen, Svein-Åge Slettetveit, Adrian Perrott, Kenneth M. Lewis, Håkon Karlsen og Leon Harris 2018SandefjordHaukerødpubenAlexander S. Jensen, Kristiansand
Lizzie K. Nilsen, Tønsberg2019BergenZachenEirikur Thor Sigurdsson, Stavanger
Ingrid Liland, OsloEgil Eldøen, Eddi Eidsvåg, Magne Frydenlund, Tina Singh, Christian Lehn, Tom Are Ødelien og Harald Christian Sagevik2020OsloDet Gamle BiblioteketAgnes Sesilia Andersen, VindafjordChristian Tornholm-Lehn, Harald Christian Sagevik,Trude Rossing og Stephen Ackles2021 DigitaltPhillip Alexander Saksgård, Nes2022OsloScotsmanLiv Axelsson, OsloChristian Tornholm-Lehn, Kim Angela Lewis, Jason Catron, Renate Næsse og Morten Franck2023OsloScotsmanNatalia Marin, Kristiansand

 Historiske milepæler 
 1996: Etter utvelgelse fra hele landet ble jazzlåta «Cry me a river» den aller første vinnerlåta, for Therese «Tezz» Karlsen som vant kvinneklassen.
 2002: Norsk Karaoke er hovedsponsor og mesterskapet arrangeres av MultiEntertainment med varemerket KaraokeXpressen, Ragnar Christiansen fra Fredrikstad og Roar Edvartsen fra Harstad. Deltakere fra alle fylker og eget forsvarsmesterskap med et tyvetalls avdelinger. Jørn Grepperud får 2. plassen, som beste herre. Senere kåres det i noen år to vinnere, en for hvert kjønn.
 2003: Det første VM i karaoke arrangeres i Finland, og for Norge deltar de to beste fra NM året før. Det blir bronse til Christine Aas Hals, og 4. plass til Jørn Grepperud i herreklassen. Riksdekkende konkurranser starter opp også i Sverige og Danmark. Vinneren av forsvarsmesterskapet får plass i NM-finalen. TV-programmet "Idol" får enorme seertall og setter søkelyset på vanlige folks sangevner.
 2004: Et dansk selskap overtar konseptet, men arrangerer ikke noe NM. Forsvarsmesterskapet arrangeres imidlertid. I VM blir regjerende norgesmester Marianne Furberg nr 5, mens Cathrine Hovland med sin bronse tar Norges hittil siste VM-medalje. Spillet SingStar lanseres til PlayStation og karaoke i hjemmet blir svært populært.
 2012: Etter mange år uten noe offisielt NM, arrangeres NM i Oslo over tre helger. Karaokebaren Syng åpner i Oslo, og markerer starten på en ny karaokebølge.
 2014: VIP Booking & Management kjøper KWC-lisens og starter KWC Norway som arrangerer åtte delfinaler i løpet av høsten. I de lokale juryene satt musikere som Torgeir Hansen fra Torgeir & Kjendisene og Christian "D'Lay" Tornholm Lehn. Delfinaler avholdes i Bodø, Ålesund, Bergen, Sarpsborg, Oslo, Langesund, Jessheim og Strømmen. I NM-finalen i oktober er det seksten deltakere. 
 2015: NM arrangeres med slagordet «Syng deg til Singapore». Lokale kvalifiseringsrunder som leder fram til 13 fylkesfinaler. 32 finalister i oktober. Blant dommerne dette året er Lasse Sagen, Thomas Nordin, Robert Thuv og Espen Melvik.
 2017: Etter to NM i regi VIP Booking & Management overtar Fladberg Entertainment som arrangør, i samarbeid med Karaokeverten.no. Det ble også arrangert en åpen klasse/show vunnet av Gunnar Nordtømme, men det lå ingen kriterier til grunn for åpen klasse. Lokale karaokesteder kunne dette året selv velge representanter til finalen, i stedet for fylkesfinaler. Nettsiden karaokenm.com lanseres. Hele 36 finalister. Det deles også ut en rekke priser. Bjørn Tore Dyrnes blir årets karaokeambassadør, og Ivan Ulvestad årets humørspreder. 
 2018: 32 finalister. Karaoke-NM hadde dette året inngått avtale med WKT (WorldKaraokeTour.com), og vinnerne i soloklassene vant dermed muligheten å delta i WKT World Finals i USA i 2019. Det ble kåret en duettvinner som ble Frode og Renate Næsse. I show/åpen klasse vant Teddy Glitter, mens en egen hiphop-pris ble tildelt Thomas Hardy. Æresprisvinnerne Gunnar Nordtømme og Ole Martin Strencbo Mathisen-Rues arbeid med en dokumentar om karaoke-NM og karaoke generelt avbrytes, da Mathisen-Rue dessverre mistet livet i altfor ung alder denne høsten.
 2019: Etter lokale kvalifiseringsrunder i mars blir det hele 14 fylkesfinaler (ikke i Finnmark, Troms, Sogn og Fjordane og Buskerud). Per Sundnes og flere av Stavangerkameratene sitter i lokale juryer. Tre vinnere fra karaokecruise på Fjordline og Stena Line får også lov å delta i årets finale sammen med 29 andre finalister i august. Lars-Petter Landmark produserer NM-showet, mens Henning Fladberg er konferansier. Elisabeth Sønneland og Elisabeth Surdal vinner duettprisen, mens Erlend Guttulsrud Kristiansen vinner showprisen. For første gang kunne man stemme via SMS, og dermed påvirke resultatet. Sønneland vinner SMS-prisen som folkets favoritt.
 2020: Helen Røberg Eriksen blir folkets favoritt.
 2022: Duettprisen vinnes av Margit-Anneth Fagermo og Martha Johansen, mens LJ Amorsolo blir folkets favoritt. Tidligere norgesmester Ingrid Liland blir nestleder i Miljøpartiet De Grønne, og A-Magasinet vier en stor reportasje til norsk karaokehistorie. I august arrangeres VM i Norge for første gang, nærmere bestemt i Årnes på La Plaza, Elvepuben, Nes kulturhus og Sporet.

 Årets hederspris 
Årets hederspris er delt ut fire ganger. Norsk Karaoke fikk i 2017 hedersprisen for sitt lange arbeid som eneste lovlige produsent av norske karaokelåter. I 2018 gikk prisen til Stephen Ackles, Gunnar Nordtømme og Ole Martin Strencbo Mathisen-Rue, for bidrag til masse glede i karaokemiljøet i Oslo. I 2019 gikk prisen til Frode Hellebø for sitt engasjement i ca 30 år for karaoke i Bergen, karaokecruise og måten han jobber for sangere, miljø og karaoke-NM. I 2020 vant Mona Hilton for arbeid med karaoke i Oslo.

 Årets karaokested 
Prisen for årets karaokested er delt ut fem ganger: Til Haukerudpuben i Sandefjord i 2017 og 2018, Dragen i Fredrikstad i 2019, Øre Villa Kro i Moss i 2020 og The Scotsman i Oslo i 2022. 

 Årets karaokevert 
Leon Harris har vunnet prisen som årets karaokevert to ganger, i 2017 og 2019. Mellom der vant Frode Næsse i 2018. I 2020 og 2022 vant Stavanger-kvinnen Elisabeth Surdal. 

 Eksterne lenker 



Kategori:Underholdning
Kategori:Japansk kultur